Source: http://societateatimisoara.ro/index.php?page=NEWS&subpage=COMM
Timestamp: 2017-07-27 20:39:59+00:00
Document Index: 39347031

Matched Legal Cases: ['ICCJ ', 'ICCJ ', 'ICCJ ', 'ICCJ ', 'ICCJ ', 'ICCJ ', 'ICCJ ', 'Articolul 116', 'ARTICOLUL 116']

Ro | Eng	Noutati Despre Societatea TimisoaraContact Proclamatia Lustratie Proiecte Salonul Vega Monarhia CNSAS Comitetul Civic ActiuniComunicatePuncte de vedereArhivaGalerie imaginiGalerie videocontact@societateatimisoara.rodesigned by ideatm, powered by infin	Timişoara, 4 iulie 2017 COMUNICAT SOCIETATEA TIMIŞOARA - IICCMER - PMCE
București/ Timişoara/ Praga, 4 iulie 2017. Luni, 3 iulie
2017, Institutul de Investigare a Crimelor Comunismului şi Memoria Exilului
Românesc (IICCMER), Societatea
Timişoara şi Platforma pentru
Memorie și Conștiință Europeană au încheiat un Protocol de colaborare pentru dezvoltarea
cercetărilor fenomenului trecerii frauduloase a frontierei în perioada
regimului comunist în România. Accentul
va fi pus pe cazurile de încălcare a drepturilor omului și abuzuri comise de agenți ai sistemului totalitar împotriva celor care
încercau să fugă în ţări din afara blocului socialist.
de Investigare a Crimelor Comunismului și Memoria Exilului Românesc
(IICCMER) este o structură
guvernamentală înființată
în 2005 şi aflată în coordonarea Primului Ministru. Rolul său rezidă, înainte
de toate, în gestionarea și
analizarea din punct de vedere științific a perioadei totalitare și a consecințelor sale. În al doilea rând,
IICCMER sprijină crearea și
implementarea unor instrumente educaționale
cu finalitate memorială, contribuind astfel la articularea contextului în care
valorile și drepturile
fundamentale să fie receptate de societatea noastră post-totalitară. Nu în
ultimul rând, IICCMER are rolul de a aduna, arhiva și publica documente referitoare la memoria
exilului românesc. Mai multe detalii despre activitatea IICCMER: http://www.iiccmer.ro/ sau https://www.facebook.com/InstitutuldeInvestigareaCrimelorComunismului.
a fost fondată în prima lună de după Revoluţie de către un grup de intelectuali
timişoreni care au participat direct la evenimentele din decembrie 1989. Oganizaţia militează pentru democraţie, adevăr, respectarea drepturilor omului
şi formarea societăţii civile româneşti. Cea mai importantă contribuţie
teoretică şi civică a Societăţii este Proclamaţia de la Timişoara.
Platforma pentru Memorie şi
ConştiinţăEuropeană a fost fondată la 14 octombrie 2011 şi este
rezultatul colaborării între instituţii guvernamentale şi non-guvernamentale,
care au drept scop analiza trecutului totalitar şi onorarea victimelor
regimurilor represive în Europa. Obiectivul platformei este să promoveze
cooperarea dintre institute de cercetare, arhive, muzee şi alte organizaţii
publice şi private specializate în istoria şi memoria regimurilor şi
ideologiilor fasciste şi comuniste. Platforma reprezintă o instituţie cu un rol
fundamental în demersurile de consolidare a democraţiei prin intermediul
confruntării experienţei istorice a răului radical în statele afectate de
fenomenul totalitar în secolul XX. Timişoara, 12 martie 2017CONVOCARE CONSILIU DE CONDUCERE Membrii Consiliului de conducere al Societății Timișoara sunt convocaţi în şedinţă luni, 24 martie 2017, ora 18.00, la sediul din Timişoara, str. Johann Wolfgang von Goethe, nr.2 (Piaţa Operei). Ordinea de zi:1.Alegerea preşedintelui, a celor doi vicepreşedinţi şi a secretarului executiv.2.Diverse.Pentru Consiliul de conducere al Societăţii Timişoara,Florian Răzvan-MihalceaTimişoara, 8 martie 2017CONVOCARE ADUNARE GENERALĂ EXTRAORDINARĂ Membrii Societății Timișoara sunt invitați la Adunarea Generală Extraordinară în data de 23 martie 2017 (duminică), ora 17.00. Întâlnirea va avea loc la sediul din Timişoara, str. Johann Wolfgang von Goethe, nr.2 (Piaţa Operei). În cazul în care nu se întrunesc cel puţin jumătate plus unu membri de drept, Adunarea Generală se convoacă pentru a doua zi (luni 24 aprilie 2017), la aceeaşi oră (17.00) şi în acelaşi loc (str.Goethe nr.2). Ordinea de zi:1.Aprobarea bilanțului contabil şi a contului de execuţie a bugetului pe anul 2016.2.Aprobarea raportului Comisiei de cenzori pe anul 2016.3.Alegerea Comisiei de cenzori.4.Diverse.Pentru Consiliul de conducere al Societăţii Timişoara,Florian Răzvan-MihalceaTimişoara, 15 martie 2017 CONVOCATOR ADUNARE GENERALĂ Membrii Societății Timișoara sunt invitați la Adunarea Generală în data de 31 martie 2017 (vineri), ora 10.00. Întâlnirea va avea loc la Salonul Vega – Bastionul Theresia din Timișoara. În cazul în care nu se întrunesc cel puţin jumătate plus unu membri de drept, Adunarea Generală se convoacă pentru a doua zi (sâmbătă 1 aprilie 2017), la aceeaşi oră (10.00) şi în acelaşi loc (Salonul Vega). Ordinea de zi:1.Aprobarea premiilor Societății Timișoara pe anul 2016.2.Darea de seamă a Consiliului de conducere pe anul 2016.3.Aprobarea bilanțului contabil şi a contului de execuţie a bugetului pe anul 2016.4.Aprobarea raportului Comisiei de cenzori pe anul 2016.5.Alegerea Consiliului de conducere al Societății Timișoara.6.Alegerea Comisiei de cenzori.7.Diverse.Florian Răzvan-Mihalceapreședinte Timişoara, 11 martie 2017Premiile Societăţii Timişoara pe anul 2016 vor fi acordate jurnaliştilor de la Digi 24 şi RISE Project La împlinirea a 27 de ani de la lansarea Proclamaţiei de la Timişoara, Societatea Timişoara reafirmă principiile şi valorile în care a crezut şi pentru care a luptat de la început.Unul dintre cele mai importante repere este libertatea de exprimare. În acest sens, Societatea Timişoara a instituit premiul “Alexandra Indrieş” (oferit, până la decesul lui Oscar Berger, de ziarul Timişoara) şi premiul “Oscar Berger”, ambele fiind decernate pentru înalt profesionalism, spirit civic, pentru abordarea cu curaj şi responsabilitate a unor teme majore din societatea românească şi pentru promovarea unui spirit de eleganţă şi bună credinţă jurnalistică.Consiliul de conducere al Societăţii Timişoara a hotărât acordarea premiului “Alexandra Indrieş” pe anul 2016 postului de televiziune Digi 24 şi a premiului “Oscar Berger” grupului de investigatii RISE Project, o comunitate de jurnaliști, programatori şi activişti care investighează crima organizată și corupția care afectează România și țările din regiune.Festivitatea de premiere va avea loc la Timişoara, la 15 iunie 2017, la împlinirea a 27 de ani de la intervenţia minerilor în Piaţa Universităţii din Bucureşti.Consiliul de conducere al Societăţii TimişoaraFlorian RĂZVAN-MIHALCEAPREŞEDINTE Timişoara, 9 martie 2017PMCE a cerut un moment de reculegere în memoria femeilor ucise şi persecutate de regimurile comunistePlatforma Memoriei şi Conştiinţei Europene -organizaţie din care face parte şi Societatea Timişoara- a solicitat ieri, 8 martie 2017, un moment de reculegere în memoria femeilor executate, ucise, încarcerate, torturate și persecutate în timpul regimurilor comuniste.Ziua Internațională a Femeii, 8 martie, despre care a început să se vorbească pentru prima dată în urma mișcărilor muncitoarelor din Statele Unite ale Americii la începutul secolului XX, a fost confiscată de dictaturile comuniste din Europa ca sărbătoare ideologica și a fost celebrată an de an, în mod ipocrit, cu fast excesiv.Platforma atrage atenţia asupra crimelor îndreptate, în timpul dictaturilor comuniste, împotriva femeilor, executate în urma unor procese înscenate sau fără proces, ucise pe frontiere sau care au pierit în urma încarcerării sau trimiterii în lagăre de concentrare şi de muncă forţată.Platforma Memoriei şi Conştiinţei Europene a cerut comunităţii internaţionale recunoaşterea şi comemorarea acelora cărora regimurile comuniste le-au încălcat drepturile fundamentale.Florian RĂZVAN-MIHALCEApreşedinteSocietatea TimişoaraTimişoara, 2 februarie 2017COMUNICAT AL SOCIETĂŢII TIMIŞOARA:“…nimeni şi nimic nu ne mai poate intimida”Societatea Timişoara, păstrătoare a valorilor Revoluţiei române din perioada 15 decembrie 1989 - 15 iunie 1990, cere Guvernului României:1. Să abroge ordonanţa de urgenţă referitoare la modificările Codului penal şi ale Codului de procedură penală, în interiorul termenului de la care aceasta produce efecte.2. Să respecte statul de drept, separarea puterilor în stat şi instituţiile statului şi să nu permită prin acţiuni îndreptate împotriva justiţiei alunecarea spre dictatură.3. Să demită imediat ministrul Justiţiei.4. Să protejeze cetăţenii României care participă la proteste, să nu iniţieze şi să nu permită diversiuni şi violenţe care să compromită manifestaţiile paşnice ale demonstranţilor anti-guvernamentali.5. Să nu iniţieze niciun act legislativ care ar diminua competenţele DNA în interesul unui aparent grup infracţional constituit la nivelul conducerii PSD. Să nu întreprindă nicio acţiune prin care s-ar încerca influenţarea actului de justiţie, profitând politicienilor care încalcă legea.6. Să aibă mereu în vedere că cei care au luptat în decembrie 1989 pentru democraţie şi pentru statul de drept nu vor permite niciodată nicio încercare de impunere dictatorială a unui grup ce nesocoteşte valorile pentru care unii şi-au dat viaţa.Reamintim că: “După ce am înfruntat şi am învins, fără ajutorul nimănui, unul din cele mai puternice sisteme represive din lume, nimeni şi nimic nu ne mai poate intimida.” (11 martie 1990 - Proclamaţia de la Timişoara)Florian RĂZVAN-MIHALCEAPREȘEDINTE Timişoara,
efectelor comunismului, dosarele Revoluţiei şi dosarele Securităţii, dezbătute
la Salonul Vega
Timișoara organizează sâmbătă, 17 decembrie 2016, la Salonul Vega din Bastionul
Theresia, o serie de dezbateri, după următorul program: Ora
12,00 - Dezbatere cu tema: Promovarea inițiativelor din România privind memoria
perioadei comuniste și eliminarea efectelor comunismului în societatea
românească inclusiv prin Platforma pentru memorie și conștiință în Europa (în
prezența reprezentanților boardului și executivului Platformei). Ora
14,00 - Dezbatere cu tema: Dosarele revoluției și inițiativa de constituire a
unui departament pe lângă Parchetul General pentru Investigarea Crimelor
Comunismului - ordonanța Mărieș. Ora
17,00 - Lansarea volumului „Dosarele Securității - Marian Munteanu și Miron
Cozma versus Piața Universității” de Ramona Ursu (librăria „La două bufnițe” -
Piața Unirii). Ora
18,30 - Dezbatere pe marginea volumului jurnalistei Ramona Ursu (Salonul Vega).
RĂZVAN-MIHALCEA
PREȘEDINTE Timişoara, 10 decembrie 2016 COMUNICAT: ROMULUS RUSANSocietatea Timişoara îşi exprimă regretul faţă de dispariţia scriitorului Romulus Rusan, om de cultură, cercetător, reprezentant strălucit al societăţii civile, apărător al drepturilor omului, al democraţiei şi al memoriei victimelor comunismului. Pierdem prin el nu numai un om de o mare bogăţie sufletească, ci şi o personalitate cu vocaţie întemeietoare, o voce publică prin intermediul căreia valorile în care credem au fost afirmate şi împărtăşite cu alţii în cel mai bun mod cu putinţă. Un gând de sprijin şi încurajare pentru Ana Bladiana, parte a unui întreg care azi se frânge dureros, rămânând în acelaşi timp exemplar.SOCIETATEA TIMIŞOARA *Romulus Rusan a fost membru de onoare al Societății Timișoara. Timişoara, 25 octombrie 2016Majestății Sale Regele Mihai al României În acest moment aniversar dorim să vă transmitem cu multă căldură gândul nostru bun, dorința de însănătoșire grabnică și nădejdea că ne veți călăuzi în continuare cu demnitate, noblețe și devotament, pentru promovarea unui bine comun al tuturor românilor!Societatea românească are atât de mare nevoie de prezența Dumneavoastră implicată și nepărtinitoare!La mulți ani!SOCIETATEA TIMIŞOARA22 septembrie 2016
Preşedintelui României –
– Doamnei Raluca Prună
Procurorului General
al României – Domnului Augustin Lazăr
își manifestă întreaga susținere faţă de iniţiativa înfiinţării unui
departament al Parchetului general care să investigheze crimele comunismului și
să le aducă în faţa instanţelor naționale.
Credem că înfiinţarea
unui astfel de departament ar fi o urmare firească a semnării de către
Ministrul Justiției din România, cu aproape doi ani în urmă, a declaraţiei de
la Talin în care 10 state din Europa de Est au convenit să găsească împreună
calea prin care crimele comunismului să fie aduse în fata unor instanţe
naţionale sau internaţionale. La Talin s-a constituit un grup de lucru din experți
care caută metoda cea mai adecvată pentru a pune în practică ceea ce statele,
prin vocea miniştrilor de justiție, au hotărât. Una dintre soluţiile grupului
de experți este chiar aceea de a înfiinţa birouri de procuror în fiecare țară,
birouri care să colaboreze în cadrul unui sistem interstatal și care să
prezinte dosarele întocmite instanţelor naționale. Prin acest demers, România
ar fi o deschizătoare de drumuri, ar fi primul stat care ar trece de la
declaraţii politice la soluții în vederea îndeplinirii obiectivelor Declaraţiei
de la Talin.
Societatea Timişoara,
membră a Platformei Memoriei și Conştiinţei Europene, militează pentru găsirea
unei soluții instituţionale pentru pedepsirea crimelor comise în perioada
comunistă şi pentru aflarea întregului adevăr care să stea la baza scrierii
istoriei comuniste și postcomuniste în România.
Avem toată încrederea
că acest deziderat se va înfăptui, în sfârșit, prin adoptarea ordonanţei de
urgență propuse.
Societății Timişoara,
Florian Răzvan-Mihalcea 1 august 2016COMUNICATSocietatea
Timișoara își exprimă profundul regret la aflarea veștii că Majestatea Sa
Regina Ana a părăsit această lume. Personalitate de o mare noblețe și
demnitate, Majestatea Sa Regina Ana a reprezentat mereu pentru toți românii
liberi un simbol al curajului, modestiei, discreției și devoțiunii, un reper
pentru susținerea necondiționată a unei ordini morale și democratice. Gândurile noastre de întărire și sprijin
sufletesc se îndreaptă către Majestatea Sa Regele Mihai I și către întreaga
familie regală, însoțite de nădejdea că misiunea regeneratoare pentru țară a
monarhiei reprezentate cu atâta onoare de Majestatea Sa Regina Ana se va
împlini.Societatea TimişoaraMajestatea Sa Regina Ana şi Florian Răzvan-Mihalcea, cu ocazia conferirii de către Majestatea Sa Regele Mihai I a decorației “Crucea Casei Regale a României” Societății Timișoara, la 10 decembrie 200916 mai 2016Societatea Timișoara
acreditează observatori la alegerile localePersoanele care doresc
să participe la monitorizarea alegerilor locale din 5 iunie 2016 pot fi
acreditate ca observatori interni din partea Societăţii Timişoara.
Cererea de acreditare şi
declaraţia pe proprie răspundere semnată în original, al căror model se găseşte
pe www.societateatimisoara.ro, împreună
cu copia cărţii de identitate trebuie să ajungă la sediul din Timişoara,
str.Goethe, nr.2, jud.Timiş, până la data de 27 mai 2016. Documentele vor fi
trimise şi în format electronic la adresa de e-mail observator.alegeri@gmail.com.
Acreditările sunt
valabile la toate secțiile de votare din județ sau din municipiul Bucureşti.
președintele Societății
24 martie 2016CONVOCATOR ADUNARE GENERALĂ ORDINARĂMembrii Societății Timișoara sunt convocaţi la Adunarea generală vineri, 15 aprilie 2016, ora 11, la Salonul Vega - Bastionul Theresia din Timișoara. În cazul în care nu sunt prezenţi jumătate plus unu din cei 105 membri de drept ai asociaţiei (54 membri), Adunarea generală va avea loc sâmbătă, 16 aprilie 2016, ora 11, la Salonul Vega - Bastionul Theresia din Timișoara.Ordinea de zi:1.Darea de seamă a Consiliului de conducere pe anul 2015;2.Aprobarea bilanțului contabil al Societății Timișoara pe anul 2015;3.Diverse.Consiliul de conducere al Societății TimișoaraPreședinte,Florian RĂZVAN-MIHALCEA 15 martie 2016
Poziţia Societăţii Timişoara faţă de
interceptarea convorbirilor de către SRI
Societatea Timișoara își manifestă deplinul acord în
legătură cu sensul interpretării deciziei Curții Constituționale a României,
care afirmă în mod corect că Serviciul Român de Informații nu poate efectua
acte de urmărire penală, precum și acordul în legătură cu transferul de
procedură prin care, indiferent de fază și mod de realizare, inclusiv aceea de
interceptare a convorbirilor, aceasta cade exclusiv în sarcina Poliției
judiciare sub supravegherea procurorului. Totodată, salutăm soluția găsită în
punerea în practică a deciziei de către Guvern și CSAT.
Odată cu intrarea în litera și spiritul Constituției
a activității de interceptare a convorbirilor, Societatea Timișoara solicită,
în lumina transparenței democratice, ca Serviciul Român de Informații să
informeze cu celeritate publicul cu privire la situația mandatelor de urmărire
și interceptare a convorbirilor executate până în prezent, precum și cu privire
la finalitatea acestora (atât în cazurile actelor de corupție, cât și cele
privind securitatea națională). În mod concret, solicităm să se comunice în
câte dosare penale din ambele categorii au fost utilizate mijloacele de
ascultare ale SRI, până la intrarea activității sale în limitele constituționale.
Totodată, solicităm ca prin modificarea reglementărilor privind activitățile de
supraveghere tehnică, prin realizarea acestora pentru dosarele penale de către
polițiști sub supravegherea procurorului, interceptarea convorbirilor sub
supraveghere judicară să nu fie probă constitutivă în cercetarea penală, ci să
fie complementară acesteia, respectându-se astfel prezumția de nevinovăție.
Avem încrederea că prin acest transfer de
responsabilitate cu privire la interceptările telefonice, orice suspiciune în
legătură cu manipularea politică a ”ascultării telefoanelor” se va estompa și
că actul de justiție va fi realizat în spiritul Constituției.
Solicitare privind retragerea ordinelor
naţionale ale României persoanelor condamnate la închisoare sau care au făcut
Domnule Preşedinte al României Klaus Werner
Societatea Timişoara a constatat că ordinele naţionale ale
României (Steaua României, Serviciul Credincios, Pentru Merit) sunt deţinute în
prezent de persoane care se încadrează în prevederile art.51 din Legea nr. 29/2000
privind sistemul naţional de decoraţii al României, republicată în Monitorul
Oficial, Partea I nr.118 din 18 februarie 2014.
Vă solicităm să binevoiţi a da publicităţii în ce
măsură prevederile acestui act normativ sunt respectate şi în ce măsură ordinele
naţionale au fost retrase celor care sunt condamnaţi definitiv la pedepse
privative de libertate (art.51 lit.a din lege) sau se află în situaţii de
nedemnitate (art.51 lit.b din lege), prin faptul că au desfăşurat activităţi de
poliţie politică.
De asemenea, vă solicităm să binevoiţi a dispune
cele necesare retragerii ordinului în cazul în care aceasta nu s-a realizat,
celor care, potrivit legii, nu mai sunt compatibili cu deţinerea decoraţiei.
Anexăm lista cu persoanele aflate în această
situaţie, identificate de către Societatea Timişoara.
preşedintele Societăţii TimişoaraAnexă:Lista persoanelor
decorate - condamnate sau care au făcut poliţie politică1.Adrian Năstase - Ordinul Steaua României, în grad de Mare
Cruce, 2002-4 ani de închisoare cu executare în dosarul "Zambaccian",
pentru şantaj şi luare de mită, hotărâre definitivă pronunţată de ICCJ în
06.01.2014 (dosar 1919/1/2013);-2 ani de închisoare cu executare în dosarul
"Trofeul calităţii", folosirea influenței sau autorității funcției de
președinte al unui partid, în scopul obținerii pentru sine sau pentru altul de
bani, bunuri sau alte foloase necuvenite, hotărâre definitivă pronunţată de
ICCJ în 20.06.2012 (dosar 2470/1/2012).Cele două condamnări au fost contopite, rezultând o
pedeapsă de 4 ani şi 6 luni închisoare. Adrian Năstase a executat efectiv 500
zile de pedeapsă, respectiv 228 zile din pedeapsa primită în dosarul
"Zambaccian" şi 272 zile din condamnarea dispusă în "Trofeul
calităţii". La acestea s-au adăugat 105 zile considerate executate ca
urmare a muncii prestate, respectiv elaborarea unor lucrări ştiinţifice.
Astfel, s-a considerat că Adrian Năstase a executat 605 zile din pedeapsă.2.Irina Paula Jianu-Ordinul Pentru Merit, în grad de
Cavaler, 2004-6 ani de închisoare cu executare în dosarul
"Trofeul calităţii", pentru abuz în serviciu contra intereselor
publice în formă calificată, participaţie
improprie la fals în înscrisuri sub semnătură privată, fals intelectual la
Legea contabilităţii, folosirea creditului societăţii într-un scop contrar
intereselor societăţii, hotărâre definitivă pronunţată de ICCJ în 20.06.2012
(dosar 2470/1/2012);-4 ani de închisoare cu executare în dosarul “Zambaccian”,
pentru spălare de bani, participaţie improprie la fals intelectual la legea
contabilităţii şi folosire la autoritatea vamală de documente false, hotărâre definitivă pronunţată de ICCJ în 06.01.2014
(dosar 1919/1/2013);-5 luni de închisoare cu executare, pentru dare de
mită în dosarul “casa din Băneasa”, hotărâre definitivă pronunţată de ICCJ în 13.02.2015
(dosar 4071/1/2014).3.Miron Tudor Mitrea - Ordinul Steaua României, în grad de
Cavaler, 2002-2 ani de închisoare cu executare în dosarul “casa
din Băneasa”, pentru luare de mită, hotărâre definitivă pronunţată de ICCJ în
13.02.2015 (dosar 4071/1/2014).4.Şerban Alexandru
Brădişteanu - Ordinul Steaua României, în grad de Mare Ofiţer, 2002-1 an de închisoare cu suspendarea executării sub
supraveghere a pedepsei pe durata unui termen de încercare de 3 ani pentru favorizarea
făptuitorului, hotărâre definitivă pronunţată de ICCJ în 02.03.2015 (dosar 5140/1/2013). Şerban Alexandru Brădişteanu
a fost acuzat că a încercat tergiversarea punerii în executare a deciziei din 20.06.2012
de condamnare a lui Adrian Năstase la 2 ani de închisoare în dosarul
"Trofeul calităţii".5.Emilian Vasile Cutean- Ordinul Serviciul Credincios, în grad de Cavaler, 2004-5 ani închisoare cu executare, hotărâre definitivă
pronunţată de Curtea de Apel Bucureşti în 07.02.2012, pentru infracţiuni de
corupţie; eliberat în 14.04.2015. Cererea de revizuire se află în curs de
judecată la Curtea de Apel Bucureşti-dosar 26761/3/2015.6.Rodica Mihaela
Stănoiu - Ordinul Steaua României, în grad de Cavaler, 2002CNSAS a stabilit prin decizia nr.1676/07.12.2006 (menţinută
prin decizia nr.285 din 06.02.2007) că Rodica Mihaela Stănoiu a desfăşurat
activităţi de poliție politică în sensul art.5 alin.3 din Legea nr.187/1999 din
anul 1983 până
în 1987 și
că a semnat note informative sub pseudonimele Sanda și Georgeta. Contestația
Rodicăi Mihaela Stănoiu a fost respinsă ca nefondată de Curtea de Apel Oradea
prin sentinţa nr.213/19.06.2012 (dosar 48681/3/2008), rămasă definitivă prin
decizia nr.968/26.02.2014 pronunţată de Înalta Curte de Casaţie şi Justiţie-Sectia
de contencios administrativ si fiscal.7 martie 2016COMUNICATUL SOCIETĂŢII TIMIŞOARA PRIVIND
RETRAGEREA DECORAŢIEI DOMNULUI LÁSZLÓ TŐKÉSSocietatea Timişoara îşi exprimă dezacordul faţă de decizia preşedintelui României, Klaus Iohannis, de a retrage decorația Ordinul Național
„Steaua României” în grad de Cavaler domnului László Tőkés, urmare a Hotărârii Consiliului de Onoare pentru Ordinul Național „Steaua României” din data de 20
Decoraţia a fost conferită în anul 2009, “cu
prilejul împlinirii a 20 de ani de la Revoluţia din Decembrie 1989, în semn de
înaltă apreciere a curajului şi demnităţii de care a dat dovadă, declanşând,
prin exemplul personal, revolta istorică a poporului român împotriva dictaturii
comuniste.”
Considerăm că László Tőkés a fost şi rămâne un
simbol al Revoluţiei Române, motivaţie care a stat la baza decernării
Ordinului.
Pretextul retragerii decoraţiei l-au reprezentat
anumite declaraţii, considerate "neconstituţionale".
Or, într-un stat democratic, manifestarea
dreptului la liberă exprimare nu poate fi considerată contrară Constituţiei. Societatea Timişoara are ca scop principal,
consacrat în statut şi în Proclamaţia de la Timişoara, apărarea drepturilor
fundamentale ale omului, dreptul la liberă exprimare fiind unul dintre cele mai
Societatea Timişoara consideră că avem de-a face
cu o decizie pripită şi solicită reexaminarea de îndată a acesteia.
4 martie 2016Invitaţie la Salonul Vega26 de ani de la lansarea Proclamaţiei de la Timişoara Se împlinesc 26 ani de la lansarea Proclamaţiei
de la Timişoara. Cu această ocazie, Societatea Timişoara vă invită, sâmbătă, 12
martie, ora 10, la Salonul Vega (în incinta Bastionului Theresia), la o
întâlnire în care vor fi prezentate acţiunile Societăţii Timişoara în susţinerea
spiritului Proclamaţiei de la Timişoara, iniţiativa constituirii unui Tribunal
Penal Internaţional privind crimele regimului comunist şi situaţia procedurală
a dosarelor Revoluţiei şi mineriadei din iunie 1990.
preşedintele Societăţii Timişoara4 martie 2016Scrisoare către Majestatea Sa
Regele Mihai I al RomânieiMajestate,Noi, membrii Societăţii Timişoara, privim cu adâncă îngrijorare momentul
de cumpănă pe care îl traversează Majestatea Voastră, înspre care trimitem
simţămintele noastre cele mai profunde de dragoste şi recunoştinţă.
Societatea Timişoara luni 22 februarie 2016Societatea Timişoara dezaprobă intervenţia preşedintelui Klaus Iohannis în favoarea Antenei 3Societatea Timișoara își exprimă dezaprobarea față de pozițiile publice ale președintelui Klaus Iohannis, ezitante față de susținerea și apărarea statului de drept.Intervenția prezidențială în favoarea Antenei 3 și împotriva aplicării unei sentințe judecătorești definitive și executorii amintește de anticonstituționalismul grav din anul 2012, inspirat și coordonat de Dan Voiculescu, cel mai de seamă securist al țării, sprijinit de propagandiști deghizați în jurnaliști și de politicieni cu dosare penale.Ne exprimăm poziția fermă de apărare a democrației și a statului de drept, în conformitate cu idealurile revoluției și ale Proclamației de la Timișoara, și cerem președintelui să fie consecvent alături de aceste idealuri nobile ale națiunii noastre.SOCIETATEA TIMIŞOARAmiercuri 17 februarie 2016Petiţie: "Închideţi expoziția «Our Body: Universul
Interior» de la Muzeul Banatului Timişoara"Petiţia online poate fi semnată la: http://www.petitieonline.com/inchideti_expozitia_our_body-universul_interior_muzeul_banatuluiÎNTRUCÂT, în perioada 5 februarie – 28 aprilie 2016, Muzeul
Banatului Timişoara găzduiește în Bastionul Theresia, expoziția „Our Body:
Universul Interior”, expoziţie ce prezintă peste 200 de exponate constând în
corpuri umane reale și secțiuni, care au aparţinut unor cetăţeni chinezi,
conservate prin metoda plastinaţiei;
trupurile umane din expoziţie, inclusiv corpurile unor copii, sunt înfățișate
în diferite ipostaze, jupuite de piele, cu țesuturile și organele interne
expuse;
trupurile umane neînsuflețite sunt folosite pentru a genera profit, devenind
astfel simple obiecte de comerţ;
organizatorii expoziţiei nu au prezentat niciun fel de documente cu privire la
cadavrele expuse: documente legate de cauzele morţilor, identitatea sau
originea cadavrelor ori consimțământul expres al persoanelor cărora le-au
aparținut corpurile în ceea ce privește folosirea corpului lor după moarte în
felul în care este folosit în cadrul expoziției, ori consimțământul familiei;
trupurile expuse provin din China, o țară condusă de un regim totalitar,
cunoscut pentru recordul morbid în ceea ce priveşte încălcarea drepturilor
omului, inclusiv pentru uciderea prizonierilor de conștiință aflați în
închisorile chineze, în special practicanți Falun Gong, pentru a le vinde
organele pentru profit, aspect tratat pe larg de Parlamentul European în
rezoluţia 2013/2981(RSP);
expoziţia „Our Body: Universul Interior” a fost interzisă în Franţa în anul
2009, datorită caracterului său lipsit de etică;
expoziţia „Our Body: Universul Interior” lezează valorile sociale referitoare
la respectul pentru corpul şi memoria celor dispăruţi, valori protejate atât de
prevederile legislaţiei civile române, cât şi de cele ale legislaţiei penale;
ÎNTRUCÂT, prin
găzduirea expoziţiei „Our Body: Universul Interior” se aduce un serios
prejudiciu de imagine, prestigioasei instituţii culturale, de tradiţie academică,
de cercetare şi de ţinută ştiinţifică a Muzeului Banatului;
CONSILIULUI JUDEŢEAN TIMIŞ ŞI MUZEULUI BANATULUI SĂ ÎNCHIDĂ EXPOZIŢIA „OUR
BODY: UNIVERSUL INTERIOR”.SOCIETATEA TIMIŞOARAÎnregistrarea video a conferinţei de presă a Societăţii Timişoara din 17.02.2016 (Salonul Vega - Bastionul Theresia)https://www.youtube.com/watch?v=401Wa47G8XM&feature=youtu.be miercuri 17 februarie 2016Demersuri în justiţie împotriva expoziţiei “Our Body: Universul
Interior” de la Muzeul Banatului Timişoara Societatea
Timişoara anunţă introducerea demersurilor în justiţie împotriva expoziţiei
„Our Body: Universul Interior”, găzduită de Muzeul Banatului în Bastionul
în vedere prevederile legislației civile în vigoare, care protejează valorile
sociale referitoare la respectul pentru corpul şi memoria celor dispăruţi,
Societatea Timişoara a introdus în data de 12 februarie, la Judecătoria
Timişoara, o acţiune civilă prin care solicită închiderea expoziţiei,
interzicerea expunerii de corpuri umane plastinate în Timişoara şi înhumarea
cadavrelor. Alături de acţiunea civilă, pe calea ordonanţei preşedinţiale, s-a
cerut suspendarea temporară a expoziţiei până la soluţionarea definitivă a
acţiunii civile de fond.
În data
de 16 februarie a fost depusă la Parchetul de pe lângă Judecătoria Timişoara, o
plângere penală împotriva organizatorilor expoziţiei „Our Body: Universul
Interior” pentru săvârşirea infracţiunii de Profanare de cadavre sau morminte –
prevăzută şi pedepsită de art. 383 Cod penal. De asemenea, menţionăm că, în
urma comunicatului de protest la adresa expoziţiei, al Societăţii Timişoara, din
data de 2 februarie, Parchetul de pe lângă Curtea de Apel Timişoara a trimis
aspectele invocate de noi, spre competentă soluţionare Parchetului de pe lângă
Judecătoria Timişoara.
Atât în
cadrul demersului civil, cât şi al celui penal, s-a arătat că expoziţia
contravine valorilor sociale legate de respectul datorat persoanei decedate:
prin modul de expunere al corpurilor, prin faptul că se obţine profit de pe
urma acestor corpuri, prin faptul că nu se prezintă niciun fel de documente
legate de corpuri, prin suspiciunile ridicate de provenienţa corpurilor din
China, ţară cu privire la care există multiple rapoarte privind traficul de
organe umane, organizat de stat, de la prizonieri de conştiinţă, în special
Falun Gong, fără consimţământul acestora.
Timişoara doreşte de asemenea să anunţe pe această cale lansarea Petiţiei
"Pentru închiderea expoziției «Our Body: Universul Interior» de la Muzeul
Banatului Timişoara", care poate fi semnată la: http://www.petitieonline.com/inchideti_expozitia_our_body-universul_interior_muzeul_banatului
SOCIETATEA TIMIŞOARAmarţi 2 februarie 2016Protest împotriva expoziţiei de cadavre Având în vedere faptul că, începând cu data de 5 februarie 2016, Muzeul Banatului găzduieşte în Bastionul Theresia expoziţia „Our Body: Universul Interior”, Societatea Timişoara doreşte să atragă atenţia asupra următoarelor aspecte legate de această expoziţie:I. Expoziția prezintă corpuri umane reale, înfățișate în diferite ipostaze, jupuite de piele, cu țesuturile și organele interne expuse, conservate prin tehnica plastinaţiei (tratare cu cauciuc siliconic lichid).Expoziţia este adusă în România de către Universal Exhibition Group, fiind prezentată anul trecut şi la Iulius Mall Cluj Napoca.Potrivit declaraţiilor doamnei Heidi Pincher, reprezentant al Universal Exhibition Group, din cadrul conferinţei de presă organizate la deschiderea expoziţiei de anul trecut de la Cluj-Napoca, specimenele expuse au fost procurate de la Anatomical Sciences & Technologies Foundation din Hong Kong, ele aparţinând unor oameni decedaţi în China.Organizatorii au invocat faptul că „legea” nu le permite să prezinte documentele care atestă identitatea decedaţilor expuşi, cauzele decesului, ori documente privind consimţământul lor sau al familiilor lor în vederea folosirii corpurilor în scopuri educaţionale. II. Legat de expoziţia ce urmează să se deschidă în oraşul nostru, considerăm că expunerea unor cadavre spre delectarea publicului, în diferite ipostaze, unele chiar ilare, în scopul de a obține profit, reprezintă un comportament nefiresc faţă de corpul unei persoane decedate, care afectează grav sentimentul de respect faţă de morţi şi contravine credințelor tradiționale ale poporului român ce impun un comportament decent față de corpul defunctului și organizarea de funeralii.Dincolo de pretextul educaţional, organizatorii fac practic un spectacol din expunerea corpurilor unor persoane decedate, de pe urma căruia se obţin câştiguri băneşti. III. Mai dorim să arătăm că o expoziţie similară a fost interzisă în aprilie 2009 pe teritoriul Franței, prin hotărâre judecătorească, în temeiul prevederilor legii civile franceze care statuează că: “Rămășițele pământești ale persoanei decedate trebuie tratate cu respect, demnitate și decență”. Judecătorii francezi au considerat că: "Spaţiul desemnat de lege pentru cadavre este cel al cimitirului".Tot prin hotărâre judecătorească, Israelul a interzis o astfel de expoziţie în octombrie 2012, pe considerentul că „violează demnitatea umană, inclusiv demnitatea persoanei decedate”, instanţa hotărând ca autorităţile israeliene să ia toate măsurile necesare ca un astfel de eveniment să nu mai aibă loc vreodată în Israel. IV. Atragem atenția că decedaţii provin din China, o țară totalitară, condusă de regimul comunist, cunoscut pentru încălcarea drepturilor omului, astfel că, în mod firesc, la nivel internaţional s-a ridicat întrebarea dacă trupurile expuse nu aparțin dizidenţilor executați în închisorile chineze.China este acuzată de tortură, tratamente inumane sau degradante folosite în mod obișnuit în sistemul de detenție chinez, de persecuții politice și religioase și de uciderea prizonierilor de conștiință aflați în închisorile chineze, în special practicanți Falun Gong, pentru a le vinde organele pentru profit, afacere organizată de sistemul militar. Aceste aspecte sunt documentate pe larg în rapoarte internaționale. Inclusiv Parlamentul European a adoptat la data de 12 decembrie 2013 o rezoluţie prin care condamnă recoltarea forţată de organe de la prizonieri de conştiinţă din China[1].China este singura ţară care plastinează cadavre, fapt permis, considerăm noi, tocmai de contextul teribil al situaţiei drepturilor omului din această ţară.În acest context menționăm faptul că firma americană Premier Exhibitions, care expune în SUA cadavre de acest gen, provenite, în mod evident, tot din China, a fost obligată în anul 2010 de către Procurorul General al New York-ului, Andrew Cuomo, să afișeze pe prima pagină a site-ului Premier Exhibitions un anunț, potrivit căruia: „Această expoziție afișează rămășițe umane ale cetățenilor sau rezidenților chinezi, primite inițial de la Biroul chinez de Poliție. Biroul chinez de Poliție poate primi corpuri umane din închisorile chineze”.Mai dorim să arătăm că de obicei companiile care organizează astfel de expoziţii în lume afirmă, la fel ca şi organizatorul de la Muzeul Banatului, că acestea au fost donate de universităţi şi fundaţii chineze, în scopuri ştiinţifice şi educaţionale.O echipă ABC News a efectuat cu ani în urmă o investigaţie în oraşul Dalian, unde se efectua plastinaţia. A descoperit că "universitatea" despre care se vorbea în acel caz era în fapt o baracă dintr-un ghetou al oraşului. Aici erau plastinate, în condiţii insalubre, cadavre aduse cu camionul – uneori pline de sânge – de la Biroul Securităţii şi Poliţiei din oraşul Dalian. Ancheta jurnaliștilor de la ABC News pe această temă:https://www.facebook.com/CadavreExpuseLaBucuresti/videos/875276805873416/Pentru motivele expuse mai sus, considerăm că o astfel de expoziție nu ar trebui găzduită de Muzeul Banatului și nu își are locul în nicio altă locaţie din România, fapt pentru care solicităm autorităţilor române închiderea și interzicerea expoziției pe teritoriul României.SOCIETATEA TIMIŞOARA [1] A se vedea: Dezbaterea rezoluţiei Parlamentului European din 12 decembrie 2013, privind recoltarea forţată de organe în China: https://youtu.be/gESv0VP7bcg Textul rezoluţiei PE: http://www.europarl.europa.eu/sides/getDoc.do?type=TA&reference=P7-TA-2013-0603&language=RO&ring=P7-RC-2013-0562 miercuri 30 decembrie 2015Scrisoare către Președintele RomânieiGăsiți alăturat scrisoarea trimisă Presedintelui României de către Societatea Timișoara, Platforma Memoriei și Conștiinței Europene și domnul Laszlo Tokes, membru al Parlamentului European, care conține un apel pentru susținerea condamnării internaționale a crimelor comunismului și pentru declasificarea tuturor arhivelor Revoluției Române din 1989.Florian Răzvan-MihalceaPreședintele Societății TimișoaraLetter to the President of RomaniaPlease find enclosed a letter to the President of Romania by the Timisoara Society, the Platform of European Memory and Conscience and Mr László Tökés, Member of the European Parliament, which containsan Appeal to support justice for the international crimes of Communism and to de-classify the records of the Romanian revolution of 1989.Florian Razvan-MihalceaPresident of Timisoara SocietyLetter to the President or Romania_28.12.2015.pdf miercuri 16 decembrie 2015INVITAȚIE SOCIETATEA TIMIȘOARA vă invită sâmbătă, 19 decembrie 2015, ora 10.00,la Salonul Vega-Bastionul Theresia, unde va fi prezentată PLATFORM OF EUROPEAN MEMORY AND CONSCIENCE(Platforma Memoriei și Conștiinței Europene) La această organizație a aderat la 17 noiembrie 2015 și Societatea Timișoara. Participanți la eveniment: membri ai conducerii Platformei-Neela Winkelmanova, Goran Lindblad, Tokes Laszlo, Monica Macovei, europarlamentari și reprezentanți ai societății civile. Platforma Memoriei și Conștiinței Europene este o organizație internațională neguvernamentală non-profit care reunește 51 de instituții și organizații publice și private din 18 țări, active în cercetare, documentare, conștientizarea și educația cetățenilor europeni cu privire la regimurile totalitare din Europa secolului XX.Inițiativa este menită să analizeze trecutul totalitar și s-a născut în 14 octombrie 2011, la Praga, când a fost semnat actul de înființare a platformei, în prezenţa premierilor Republicii Cehe (Petr Nečas), al Ungariei (Viktor Orban) şi al Poloniei (Donald Tusk), în perioada în care europarlamentarul Tökés László era vicepreşedinte al Parlamentului European. Platforma a propus către Organizația Națiunilor Unite, cu doi ani în urmă, înființarea unui Tribunal Penal care să judece crimele împotriva omenirii comise de regimurile politice din țările foste comuniste.SOCIETATEA TIMIȘOARA Timișoara, 5 noiembrie 2015
Către: Domnul Klaus Iohannis,
Societatea Timișoara își anunță disponibilitatea de a participa la
consultările de vineri, 6 noiembrie 2015, de la Palatul Cotroceni.
În măsura în care confirmarea va veni in timp util pentru a face
deplasarea de la Timișoara la București, va fi prezent la consultări domnul
Florian Răzvan-Mihalcea, președintele Societății Timișoara.
președintele Societății TimișoaraSocietatea Timişoara cere responsabilitate maximă în formarea noului guvern miercuri 4 noiembrie 2015Societatea Timişoara cere actualei clase politice şi Preşedintelui României Klaus Iohannis responsabilitate maximă în formarea noului guvern. Cerem public respectarea Proclamaţiei de la Timişoara din 1990, în special a punctului 8. De asemenea, socotim că este necesară respectarea referendumului pentru Parlament unicameral cu 300 de parlamentari. La acestea adăugăm blocarea numirii în funcţii publice a traseiştilor politici. Se impune, totodată, asumarea votului electronic pentru românii de pretutindeni. Cerem respectarea sloganului demonstraţiei din 3 noiembrie ”Corupţia ucide” şi, în consecinţă, oprirea accesului la funcţiile publice a oricăror demnitari cercetaţi penal. Consiliul de conducere al Societății TimișoaraDezbatere la Universitatea de Vest din TimişoaraInvitaţie la psihanaliza societăţii româneştiluni 26 octombrie 2015 Vineri, 30 octombrie, de la ora 17.00, în amfiteatrul A01 al Universității de Vest din Timișoara, va fi organizată dezbaterea cu tema: Trauma colectivă, moștenirea nevăzută a “experimentului” comunist în societatea românească. Organizatori: Societatea Română de Psihanaliză; Societatea Timișoara; Centrul de Diagnoză Socială din cadrul Facultății de Sociologie și Psihologie, UVT. Responsabil local: Speranța Rodica Pantelie, psihanalist în formare. Coordonatorii dezbaterii: Smaranda Vultur, antropolog; Adriana Babeți, scriitor; Alin Gavreliuc, psihosociolog. Vă așteptăm!Societatea Timişoara Pictori sârbi la Salonul Vega al Societății Timișoaramiercuri 9 septembrie 2015, 11 septembrie 2015, începând cu ora 19.00, la Galeria ”Vega” a Societății Timișoara, în incinta Bastionului Theresia din Timișoara, va avea loc vernisarea expoziției realizată de pictori din Serbia, intitulată "Artiștii în libertate condiționată". Operele de artă ale colectivului "Zampa di Leone" vor fi disponibile publicului timișorean până în 21 septembrie 2015. Vor fi prezenți la Timișoara, în toată această perioadă, autorii expoziției (pictorii Jelena Gorički și Vladimir Mojsijević). Potrivit domnului Slavko Timotijević, curatorul expoziției, "toți autorii lucrărilor din această expoziție sunt preocupați, în esență, de patologia socială și de efectele ei asupra aspectelor individuale ale realității; prin arta lor, ei redau patologia, amnezia și medicamentul, reprezentând un fel de avertizare, încercând totodată și o corecție a perioadei de tranziție sălbatică. În acest fel, arta lor devine o interfață între realitatea pe care societatea, în aspectul ei oficial, încearcă, pe de o parte, să o ascundă, iar pe de alta, într-un mod ciudat, chiar morbid, să o sprijine și să o dezvolte. În acest sens, rolul artiștilor devine semnificativ în încercarea de a identifica și expune această practică. " La deschiderea expoziției multimedia, pe lângă autori (Jelena Gorički, Vladimir Mojsijević), va lua cuvântul și curatorul expoziției, criticul de artă Slavko Timotijević. Până în prezent, expoziția a fost găzduită de mai multe orașe din Serbia. Mai mult despre eveniment la: https://www.facebook.com/events/511149859039928/Societatea Timișoarapreședinte, Florian Răzvan-Mihalcea Societatea Timișoara
cere sesizarea Parchetului cu privire la obstrucționarea votului românilor de
la Paris din noiembrie 2014luni 24 august 2015Înalta Curte de Casație și Justiție nu a
stabilit nici până azi termenul de judecată al recursului formulat în urmă cu
Societatea Timișoara a reclamat la Biroul
electoral nr. 48 pentru secțiile de votare din străinătate refuzul Biroului
secției de votare nr.61 din Paris de a soluționa întâmpinarea depusă de
observatorul său, Constantin Mihai Firănescu, cerând sesizarea organelor de
cercetare penală cu privire la săvârșirea infracțiunii de împiedicare a
exercitării drepturilor electorale, prevăzută de art.385 alin.1 Cod penal.
Sesizarea a fost respinsă ca neîntemeiată de
Biroul electoral nr.48 prin decizia nr. 10/18.11.2014, iar contestația
Societății Timișoara împotriva acestei hotărâri a fost declarată inadmisibilă
de Biroul Electoral Central prin decizia nr. 155 D/21.11.2014. Ulterior, în
baza Legii contenciosului administrativ, Societatea Timișoara a chemat în judecată
Autoritatea Electorala Permanentă (succesoarea BEC) printr-o acțiune depusă la
Curtea de Apel București, cerând invalidarea deciziei BEC și trimiterea
întâmpinării și a listelor de semnături ale persoanelor vătămate către organele
de cercetare penală.
Prin sentința civilă nr. 787/19.03.2015,
pronunțată în dosarul nr. 7026/2/2014, Curtea de Apel București a respins
cererea ca inadmisibilă. Recursul declarat în 17.04.2015 de Societatea
Timișoara se află în prezent pe rolul Înaltei Curți de Casație și Justiție-Secția
contencios administrativ și fiscal. Deși au trecut patru luni, iar potrivit
Legii nr.370/2004 pentru alegerea Presedintelui României judecarea acestor
cereri se face în regim de ordonanță președințială, de urgență, cu participarea
procurorului, primul termen de judecată nu a fost stabilit nici până acum.
Potrivit informațiilor
din presă, procurorii DNA anchetează posibila obstrucționare a procesului de
votare în străinătate la alegerile prezidențiale din noiembrie 2014. Deși
dosarul Diaspora a fost preluat în urmă 8 luni de către DNA de la Parchetul
General, ancheta se află tot în stadiul cercetării penale „in rem”, cu privire
la fapte. Autoritatea Electorală Permanentă, Guvernul României şi Ministerul
Afacerilor Externe au trimis la DNA mai multe documente iar în cauză au fost
audiate mai multe persoane, între care nu se află însă înalții demnitari cu
putere de decizie din timpul alegerilor din 2014, precum miniştrii de Externe
Titus Corlăţean și Teodor Meleşcanu sau premierul Victor Ponta.
Reamintim că europarlamentarul Monica Macovei
-candidat la alegerile prezidențiale și membru al Societății Timișoara- a depus
două plângeri penale împotriva lui Titus Corlăţean şi Viorel Ponta pentru
obstrucţionarea votului românilor din străinătate.
Florian Răzvan-Mihalceapreședinte Declaraţie comunămiercuri 17 iunie 2015Asociaţia M10 Filiala Timiş, Societatea Timişoara, SPICC, ACUMA semnează declaraţia:-----------------------------------------------------Invitație la Salonul Vegamiercuri 10 iunie 2015Sâmbătă, 13 iunie 2015, la împlinirea a 25 de ani de la reprimarea sângeroasă a manifestației anticomuniste din Piata Universității, la Salonul Vega al Societății Timișoara, în incinta Bastionului, de la ora 11, va avea loc dezbaterea Decembrie 1989 - Timișoara, Martie 1990 - Târgu-Mureș, Iunie 1990 - București, REPRESIUNE ÎN FORMĂ CONTINUATĂ, ACELEAȘI VICTIME, ACEIAȘI CĂLĂI.Invitati: Tokes Laszlo, Dan Voinea și Florian Mihalcea. Moderator: Toro Tibor.Amănunte în afișul atașat.Vă așteptăm,Florian Mihalcea Societatea Timișoara denunță votul sfidător din Camera Deputaților în favoarea lui Victor Pontamarți 9 iunie 2015Societatea Timișoara își exprimă revolta și dezgustul față de votul sfidător din plenul Camerei Deputaților, care a condus la respingerea solicitării procurorului general de încuviințare a începerii urmăririi penale a premierului Victor Ponta. Scutul aliaților premierului în fața exigențelor legii, manifestat cu o pondere rușinoasă de 2 la 1, ilustrează convingător gravitatea cangrenării clasei politice românești și evidențiază o dată în plus ruptura unei părți semnificative a politicienilor de corpul electoral pe care pretinde că îl reprezintă. Totodată, prin acest gest politic iresponsabil, care va afecta considerabil credibilitatea statului de drept din România, apreciem că s-a depășit un punct critic al disprețului instituțional, ceea ce impune regruparea grabnică a forțelor politice consecvent democratice și a societății civile, în vederea reconfigurării radicale a scenei politice autohtone.Societatea TimișoaraSocietatea Timișoara se solidarizează cu Adrian Cioroianujoi 4 iunie 2015 Societatea Timișoara consideră un grav atentat la libertatea de exprimare decizia guvernului de la Moscova de a declara “persona non-grata” -alături de alți 84 europeni- cinci cetățeni români, printre care și istoricul Adrian Cioroianu, fost ministru de Externe și viitor ambasador al României la UNESCO. Adrian Cioroianu este membru al Societății Timișoara.Acest gest de forță este perceput de lumea democratică drept o încercare a regimului lui Vladimir Putin de a intimida personalitățile care critică politica Rusiei.Dezaprobăm ferm introducerea pe lista indezirabililor lui Putin a colegului nostru Adrian Cioroianu și a celorlalți cetățeni europeni care au primit interdicție de a intra pe teritoriul rus.Societatea TimișoaraConvocare la Adunarea Generalămarţi 26 mai 2015Membrii Societăţii Timișoara sunt invitaţi la Adunarea Generală în data de 11 iunie 2015 (joi), ora 17.00. Întâlnirea va avea loc la Salonul Vega - Bastion. Consiliul de conducere al Societăţii TimişoaraSocietatea Timișoara denunță conspirația nerușinării și fărădelegii din Senatul României joi 12 martie 2015"Considerăm că prin asemenea derapaje instituționale s-a atins o masă critică a disprețuirii statului de drept"Societatea Timișoara își exprimă consternarea și revolta față de poziția incalificabilă a Senatului României de respingere a cererii DNA de încuviințare a reținerii și arestării preventive a senatorului Dan Șova, poziție care ilustrează desconsiderarea gravă a corpului electoral și a așteptărilor românilor pentru o curățare a scenei politice de personaje care au probleme cu legea. Mai mult, hotărârea Senatului se înscrie într-o serie nefericită de gesturi politice similare recente (cazurile Varujan Vosganian și Laszlo Borbely) și este agravată de opțiunea asumată de către senatori de a sfida până și o decizie a Curții Constituționale, care reglementa modalitatea de vot în aceste spețe. Considerăm că prin asemenea derapaje instituționale s-a atins o masă critică a disprețuirii statului de drept, fapt ce impune regruparea forțelor politice consecvent democratice și a societății civile, în vederea coalizării împotriva acestei conspirații a nerușinării și fărădelegii.Societatea Timișoarapreședinte Florian RĂZVAN-MIHALCEAProtest împotriva refuzului Camerei Deputaților de a aviza urmărirea penală a lui Laszlo Borbelyjoi 12 martie 2015 Societatea Timișoara își exprimă mâhnirea și indignarea față de poziția adoptată de Camera Deputaților, care, cu majoritate de voturi, a decis respingerea cererii DNA de începere a urmăririi penale pentru deputatul Laszlo Borbely. Similaritatea reacției deputaților cu votul exprimat în Senat, cu puțin timp în urmă, în cazul lui Varujan Vosganian, atestă disprețul politicienilor care pretind că ne reprezintă față de valorile democrației liberale, ilustrând convingător ruptura unei părți semnificative din clasa politică de realitatea socială și de așteptările corpului electoral. Atenționăm politicienii care practică asemenea moravuri instituționale detestabile că maturizarea electoratului român – probată și în noiembrie 2014 – îi va înlătura, mai devreme decât se așteaptă, de pe scena publică și nici o alianță transpartinică conjuncturală nu îi va scăpa de exigențele legii.Societatea Timișoarapreședinte Florian Răzvan-MihalceaPropunere de revizuire a Constituţiei Comunicatjoi 12 februarie 2015 Societatea Timișoara sancționează refuzul Senatului de a permite începerea urmăririi penale față de Varujan VosganianConsecventă principiilor pe care le-a promovat
dintotdeauna, Societatea Timișoara își arată indignarea și mâhnirea față de
poziția Senatului României, exprimată prin votul negativ pronunțat în cazul
cererii DIICOT de încuviințare a începerii urmăririi penale față de senatorul
Varujan Vosganian (PNL). O asemenea opțiune majoritară a membrilor Senatului
indică o dată în plus disprețul unei părți semnificative a clasei politice față
de primatul legii și atestă incapacitatea parlamentarilor care au susținut o
astfel de decizie de a înțelege sensul votului din noiembrie 2014, care pleda
pentru o restaurare drastică a moravurilor instituționale pe scena publică
românească. Susținem și cu această ocazie urgența unei reașezări radicale a
modului de a face politică la români, întemeiată pe exersarea onestă a
valorilor democrației liberale și pe respectarea contractului social cu
electoratul, fără de care spațiul public românesc nu va putea părăsi moștenirea
patologică a ”democrației originale” instaurate imediat după 1989 de către
puterea politică de atunci.
Florian Răzvan-Mihalcea Societatea Timișoara a
monitorizat alegerile prezidențiale cu peste 100 observatori
marți 18 noiembrie 2014 Biroul electoral pentru străinătate a fost sesizat cu privire la
Societatea Timișoara a înaintat
ieri Biroului electoral nr.48 pentru străinătate o contestație privind situația
reclamată de către un observator la secția nr.61 din Paris, unde câteva sute de
persoane nu au reușit să voteze, rămânând în afara secției de votare la ora 21.
Contestația a fost înregistrată abia astăzi, cu nr.1598/18.11.2014.
În contestație se arată
că prin refuzul soluționării întâmpinării, președintele secției de votare a
încălcat Legea nr.370/2004 pentru alegerea Președintelui României. Totodată, se
solicită sesizarea poliției cu privire la împiedicarea exercitării drepturilor
electorale, infracțiune pedepsită de art.385 Cod penal cu închisoare de la 6
luni la 3 ani. Au fost depuse ca probe și câteva liste cu semnături ale unor persoane
împiedicate să voteze. În cazul în care solicitarea va fi ignorată de către biroul
electoral, organizația neguvernamentală intenționează să formuleze un denunț
Societatea Timișoara a participat
la monitorizarea alegerilor prezidențiale din 2 și 16 noiembrie cu peste 100
observatori în țară și 12 observatori în străinătate.
TimișoaraSocietatea Timișoara acreditează observatori la alegerivineri 24 octombrie 2014Societatea Timișoara acreditează observatori voluntari la alegerile prezidențiale, atât în țară cât și în străinătate. Persoanele interesate vor trimite până duminică 26 octombrie, la sediul organizației din Timișoara, str.Goethe nr.2 sau prin email o declarație de neapartenență politică (anexa 3 la Decizia BEC nr.8/2014, atașată declaratie anexa 3.pdf ) și copia cărții de identitate.Mai sunt necesare datele de contact (numărul de telefon și adresa de email). Acreditările sunt valabile la toate secțiile de votare din județul/sectorul ales, în ambele tururi de scrutin. Împreună cu acreditările vor fi comunicate observatorilor și informații pentru monitorizarea alegerilor din 2 și 16 noiembrie 2014. Florian Mihalceapreședintele Societății TimișoaraApel către Parlament. Încetați să mai fiți scutul corupților contra justiției!luni, 9 iunie 2014 Organizatiile
semnatare solicita parlamentarilor români:
– sa nu mai puna piedici justitiei în dosarele în care sunt implicati colegii
– sa voteze transparent, cu bilele la vedere, cererile DNA de ridicare a
imunitatiii parlamentare
– sa nu mai faca declaratii care aduc prejudicii justitiei.
României respinge constant cererile DNA de arestare preventiva sau de punere
sub urmarire penala.
ultimii ani, Camera Deputatilor si Senatul au redevenit scutul parlamentarilor
si al fostilor ministri – actuali parlamentari cercetati pentru coruptie,
refuzând toate cererile DNA de ridicare a imunitatii parlamentare.
Imunitate parlamentara transformata in impunitate
Isaila, Florin Popescu, Vlad Cosma, Laszlo Borbely, Victor Paul Dobre sau Ion
Stan sunt câteva exemple de parlamentari investigati de DNA care au beneficiat
de protectia majoritatii senatorilor si deputatilor români, plasându-se astfel
deasupra legii.
atitudine sfidatoare submineaza statul de drept si ne plasează în afara
civilizației occidentale. Reprezinta, totodată, o tradare a intereselor
României, fiind o vulnerabilitate la adresa sigurantei nationale într-un
context extern atât de framântat.
lideri politici continua sa intervina, prin declaratii publice, în actul de
justitie. Astfel, premierul Victor Ponta se solidarizeaza public cu sefi de
consilii judetene sau primari investigati pentru corupție – Adrian Duicu
(Mehedinti), Ion Prioteasa (Dolj), Radu Mazăre (Constanta) – acuzând DNA ca
face „dosare politice”.
rândul lor, lideri locali cercetati pentru coruptie sau conflict de interese,
precum Radu Mazare si Nicusor Constantinescu, cer desfiintarea institutiilor
care îi investigheaza.
parlamentarilor din Senat si Camera Deputatilor sa nu mai faca scut pentru
imunitatea colegilor lor în fața justitiei și sa voteze cu bilele la vedere
pentru ca electoratul sa stie cum se pozitionează alesii lor. Solicitam de
asemenea tuturor politicienilor sa se abtina de la declarații ce aduc atingere
intereselor justitiei.
House România
pentru Dialog Social
Român pentru Politici Europene
Timișoara Apel publicsâmbătă, 7 iunie 2014 În acord cu acei timișoreni consecvenți tradiției democratice instaurate în țara noastră de principiile Proclamației din 1990, Societatea Timișoara face un apel tuturor consilierilor municipali și județeni care s-au declarat alături de valorile dreptei politice să nu facă nici un compromis de la integritatea acestor valori sacre în numele accesului la funcții vremelnice. Ne adresăm, în mod special, reprezentanților creștin-democrației de tradiție țărănistă să nu pângărească memoria lui Corneliu Coposu chiar în orașul pe care l-a iubit cel mai mult.Societatea Timișoara Ședință de consiliumarți, 3 iunie 2014Marți, 10 iunie 2014, de la ora 20,00, la sediul de pe str.Goethe nr.2 va avea loc ședința Consiliului de conducere al Societății Timișoara.Comunicatmiercuri, 28 mai 2014 Într-o vreme de confuzie valorică și de rătăcire a reperelor morale, asistăm la un fals și uz de fals public prezent în motivația prin care se justifică acordarea titlului de Cetățean de onoare al orașului revoluției române scriitorului Ion Marin Almăjan. În acest fals public suntem anunțați de cei care au urzit împodobirea Timișoarei cu asemenea ”onoare” că scriitorul Ion Marin Almăjan ar fi fost un dizident al epocii culturale ceaușiste. Nu ni se spune un cuvânt și despre faptul că același a servit cu zel dictatura comunistă din funcțiile de director al editurii Facla sau de redactor șef adjunct al ziarului de partid Drapelul roșu. Reamintim celor care au uitat, sau nu știu, că noi, scriitorii și intelectualii participanți la revoluție și coautori ai Proclamației, ne-am ridicat atunci (și) împotriva unor tovarăși precum Ion Marin Almăjan sau Teodor Bulza care fuseseră în acele vremuri activiști de primă însemnătate ai culturii ceaușiste pe care au servit-o cu zel până când s-a ridicat elicopterul de pe acoperișul Comitetului Central din 22 decembrie 1989. Declarăm public, spre știința timișorenilor, că onoarea acordată prin acest titlu fostului propagandist comunist Ion Marin Almăjan este o dezonoare a martirilor și idealurilor revoluției timișorene.Societatea TimișoaraPropunere de revizuire a Constituțieimarți, 29 aprilie 2014Către: Comisia comună a Camerei Deputaților și Senatului pentru elaborarea propunerii legislative de revizuire a Constituției RomânieiÎn atenția: Domnului George Crin Laurențiu Antonescu, președinteStimate Domnule președinte,Având în vedere necesitatea aplicării principiului depolitizării administrației publice, prin introducerea în Constituție a unui articol care să limiteze posibilitatea schimbării arbitrare, pe criterii politice, a sefilor de instituții, la nivelul funcțiilor cu rang de subsecretar de stat, proiect susținut declarativ de toate partidele politice dar niciodată pus în practică, Societatea Timișoara, organizație neguvernamentală care are ca scop promovarea democraţiei și apărarea drepturilor omului, militând din anul 1990 până în prezent pentru consolidarea societăţii civile româneşti, formulează următorul amendament la Propunerea legislativă privind revizuirea Constituției României, față de care Curtea Constituțională a pronunțat Decizia nr.80/2014, publicată în Monitorul Oficial, Partea I nr. 246 din 7 aprilie 2014:După alineatul (2) al articolului 116 se introduce un alineat nou, alineatul (3), cu următorul cuprins:“(3) Revocarea conducătorilor instituțiilor din subordinea Guvernului ori a ministerelor sau a autorităților administrative autonome, pentru motive neimputabile acestora, înainte de încetarea la termen a mandatului, se poate face doar în cazul funcțiilor de conducere până la rangul de subsecretar de stat inclusiv, în condițiile legii.”Articolul 116 din Constituția României, republicată în Monitorul Oficial, Partea I nr. 767 din 31 octombrie 2003, are următorul cuprins:“TITLUL IIIAutoritățile publiceCAPITOLUL VAdministrația publicăSECȚIUNEA 1Administrația publică centrală de specialitateARTICOLUL 116Structura(1) Ministerele se organizează numai în subordinea Guvernului.(2) Alte organe de specialitate se pot organiza în subordinea Guvernului ori a ministerelor sau ca autorităţi administrative autonome.”Vă mulțumim!În numele Consiliului de conducere al Societății Timișoara,Florian MihalceaPreședinteTimișoara, 29.04.2014 OSCAR BERGER 1947-2013vineri, 23 august 2013Societatea
Timişoara anunţă cu mult regret dispariţia în dimineaţa zilei de 23 august 2013, în urma unei boli necruţătoare, a jurnalistului Oscar
Berger, în vârstă de 66 ani,
membru al Consiliului de conducere al Societăţii, director şi redactor-șef al
ziarului Timişoara, decorat cu Medalia Regele Mihai I
pentru Loialitate.Susţinător
constant al principiilor Proclamaţiei de la Timişoara, Oscar a
militat neobosit pentru transformarea democratică a societăţii româneşti, promovând spiritul civic, libertatea, justiţia şi
moralitatea în politică, prin eliminarea din
viata publică a foştilor securişti şi activişti comunişti. Urmărit ani de zile
de agenţii regimului represiv comunist, după 1989 şi-a publicat dosarul aflat
in arhivele Securităţii.
A fost în primul rând un om de acţiune, curajos şi
totodată generos, dispus să-şi
sacrifice timpul,energia şi resursele
pentru apărarea adevărului, de multe ori
incomod pentru cei aflaţi la putere.Oscar s-a dovedit un bun camarad,
activ în proiectele societăţii de salvare a memoriei
rezistenţei anticomuniste, promovând idealurile
Revoluţiei din 1989, spiritul deschis, tolerant şi intercultural
al oraşului. Dispariţia sa este, astfel, o mare pierdere atât pentru noi, cât şi pentru timişoreni. Oscar Berger defineşte
în mare măsură spiritul Timişoarei, în ceea ce are acesta mai bun.Oscar, ai fost şi vei rămâne pentru totdeauna prietenul
nostru. Salut, Bătrâne!
Timișoara, 23 august 2013Consiliul de conducere al Societății TimișoaraSocietatea Timișoara acreditează observatori la alegerivineri 24 octombrie 2014Societatea Timișoara acreditează observatori voluntari la alegerile prezidențiale, atât în țară cât și în străinătate. Persoanele interesate vor trimite până duminică 26 octombrie, la sediul organizației din Timișoara, str.Goethe nr.2 sau prin email o declarație de neapartenență politică (anexa 3 la Decizia BEC nr.8/2014, atașată declaratie anexa 3.pdf ) și copia cărții de identitate.Mai sunt necesare datele de contact (numărul de telefon și adresa de email). Acreditările sunt valabile la toate secțiile de votare din județul/sectorul ales, în ambele tururi de scrutin. Împreună cu acreditările vor fi comunicate observatorilor și informații pentru monitorizarea alegerilor din 2 și 16 noiembrie 2014. Florian Mihalceapreședintele Societății Timișoara